خُرم دیاں ٻجھارتاں

خرم بہاولپوری ایہ ٻجھارتاں لکھیاں ہن۔
بجھارتاں چِٹے چونڈے وال۔ اݙے پھوکے نال۔ (مائی ٻڈھڑی اک والی )--- (روئی دا گالا) کالی کگر ٹھُنگے مارے۔ پل وچ میلے وِچھڑیے سارے --- (سلائی مشین) بھا، پانی دی کھیݙ ۔ موتی سَریاں، سریاں --- (بارش، بجلی) کُٻی مائی مشکاں چاتیاں۔ بھریاں، پیٹیاں، پھُوکیاں، تاکیاں --- (انگور دی شاخ) لوٹے اُتے ݙوڑا کاناں۔ لوٹی اُتے ٻلے ٹنڈاݨہ --- (حقہ) چار بھرا، چارے ہک سنے، ہر دے مونہہ وچ ݙوں ݙوں ڳنے --- (چار پائی) کالی دبلی، ساوا ڈھک۔ اتوں ودھیا ہویا نک --- (وتاؤں ) تلے پاݨی، اُتے بھا۔ ݙسک ݙسک کڈھے سا --- (حقہ) تلے کٹوری، اُتے کٹوری، اُتلی کالی، وچلی گوری --- (گری / کھوپرا) مُوہر چتاوے، پچھے کھاوے۔ تکھا جن جو نظر نہ آوے --- (مچھر، یا غم) سرتے دل ول کاتی وہے۔ چلݨ کولوں مُول نہ رہے --- (قلم) سارا  پیچھا پیسہ پیسہ۔ جیرہا نہ ٻُڄھے ایسا تیسا۔ --- (مور) کالی ڈنڈھ وچ پانی وڳے۔ اچی ماری کوں بھا لڳے --- (حقہ) کالی ڳݙانہ ہینگاں مارے۔ چاون دبلے، جگ ٻُہارے --- (ریل) ݙوں زالیں تے نونہاں چار۔ اتھاں وہیاں دی سربار۔ سولہ پتر تے چوہٹھ یار۔ چٹی ݙاڑھی دابڈھے --- (روپیہ) پیلی پیلی ڳتھلی، کالی   جیندی کُنج۔ وچ کیسر پاتا حلوا۔ نِرا مونج دا مونج --- (انب) ڳٹھ مٹھڑی مُولی۔ ماتاں نکتھی دُولی، سُکی ہݙیاں۔ جان ڄتُولی --- (مکئی) جیندے وچوں نکھتا مویا۔ موئے وچوں جیندا ہویا --- (انڈہ) ڳٹھ مٹھڑا کھانوݨ کوں آڳئے۔ ردھا پکا حلوہ تھیا پے  --- (کیلا) ایہا ٻُجھارت ٻُجھ بھرا۔ روتے بھن تے رج کے کھا --- (پیاز) ݙکھ دی ساوی گُݨ دی لال۔ جتھ  کتھ لبھے ہُنال سیال --- (بھنگ، میندی) رڑھݨاں گنبد چونے غچ۔ شیشہ ابشہ، کچ دا کچ --- (انڈہ) ہوں دم کھاوے، ہوں دم ہنگے، ہک اُݙرے بیا چل نہ سنگے --- (چکی) ݙوں چلے پی مونہہ دی کالی۔ ہاں پاڑی، ڳئی ڳٹھ مُٹھڑی ہک تلھڑی، ہکے پیر تے چلݨ والی --- (قلم) نہ رُسے، نہ تروڑے، نہ چنبڑے، نہ چھوڑے۔ جُوں دل لا وو سو سو ݙوڑے --- (مطالعہ) چِنگھاں چار تے چل نہ سنگے۔ ٻانہہ اوندی مُوڑوں نہ ہنگے --- (کرسی) چھنو چھن چھنیک چھنیک۔ ݙٹھی نہ ونجے موئی دی ٹیک --- (کرسی)'